open-index/open-wikipedia-markdown huggingface dataset:
Wik

**Wik** em i taim i gat seven de. Wanpela yia i gat 52 wik na wanpela o tupela de.

* Mande
* Tunde
* Trinde
* Fonde
* Fraide
* Sarere
* Sande

Long Tok Inglis, nem bilong ol de bilong wik i kam long got bilong pipel Nos, tasol sarere i kam long Saten, i got bilong pipel Rom. Long Tok Pisin, sampela nem bilong de i wankain nem long Tok Inglis, tasol nem bilong Trinde na Fonde i kamap bilong namba.

Nem bilong sarere na sande wantaim i wiken.

## Lukim tu
* Namba
* Mun bilong yia
* Tok bilong taim

## Arapela websait
* The Mysterious 7-Day Cycle (history with Christian editorial)
* The Week (part of Claus Tøndering's Calendar FAQ)
Ajetiv bilong nambawan kain

Grama>Sintakis>Ajetiv

Ajetiv bilong nambawan kain, ol i ajetiv
* i gat *pela* taim i stap bipo long naun
* na taim i stap bihain long liklik tok *i* em i gat *pela* tu

Dispela ajetiv em i olsem:

**yangpela**
**nupela**
**olpela**

**bikpela**
**draipela**
**hatpela**
**strongpela**

**longpela**
**sotpela**
**raunpela**

**retpela**
**blakpela**
**blupela**
**braunpela**
**grinpela**
**waitpela, wetpela**

**gutpela**
**naispela**
**switpela**

**dispela, despela, tispela**
**sampela**
**narapela**
**arapela**
**diskain, tiskain**

### Eksampel ikam long Intanet
* Orait papa bilong kanu i larim wanpela **yangpela** man i was i stap long kanu (Sepik Stories).
* Yumi mas lainim ol pikinini bilong yumi... long stretpela pasin taim ol i **yangpela** yet.(CBS Press)
* Kantri ibin bungim **bikpela** heve **longpela** taim tumas na mi hop olsem **dispela** eleksin bai bringim ol **gutpela** lida. (asiapacific)
* ...dispela wei bilong developmen i **gutpela**. (Time to talk, ABC)

### lukim tu
* Save lg olkain tokples,
* Save long yusim tok,

* Ol nois bl Tok Pisin,
* Ol sintakis bl Tok Pisin,
* Ol vokabelari bl Tok Pisin.

### Buk yu ken painim moa toksave bl dispela (Reference)
* Wurm, S.A. et Mühläusler (eds) (1985). *Handbook of Tok Pisin (New Guinea Pidgin)*. Canberra : Australian National University. ISBN 0-85883-321-2.
Ol kantri

Dispela em i lista bilong ol lista bilong ol kantri. Ol i stap long wanwan pes bilong kontinen.

## Lista bilong ol kantri

* Lista bilong ol kantri long Aprika
* Lista bilong ol kantri long Esia
* Lista bilong ol kantri long Not Amerika
* Lista bilong ol kantri long Saut Amerika
* Lista bilong ol kantri long Osenia
* Lista bilong ol kantri long Yurop

## Referens
Daka

**Daka** i sayor bilong lain *Piperales*. I gat kain kain daka:
* *Piper betle* i kain ol i kolim daka tasol. Ol i kaikaim daka wantaim buai na sampela taim gambia.
* *Piper gibbilimbum* i wanpela kain daka, ol hailan i yusim wantaim limbum, olsem daka na buai.
* Blakpela daka, ol Yurop na Amerika i kisim prut bilong dispela sayor na mekim paura na putim long kaikai bilong em.
* Kava, ol Vanuatu na ol Fisi na ol Samoa na ol Hawaii i dringim wara bilong kava.

Ol i yusim lip bilong daka long kirapim tingting, long kilim jem, na long switim maus. Long Ayurvedik marasin ol i yusim bilong kirapim man na meri i laikim. Long Malesia ol i marasinim pen long het na skru. Long Tailan na Saina ol i helpim tit i gat pen. Long Indonesia ol i boilim lip na dringim olsem marasin i kilim jem. Na ol i dringim lipwara bilong helpim bel i gat sik, na ol i welim o smelim bilong helpim het i gat pen, o helpim rot bilong pekpek i pulap tumas, o long klinim nus, o long helpim susu.
Grama

**Grama** i save i lukluk ol pasin yusim wanpela tokples. Insait long tokples i stap sampela loa bilong yusim dispela tokples stret. Ol dispela ol loa ol i kolim *grama*. Tokples wanpela wanpela i gat grama bilongen yet.

Insait long save grama i gat kainkain save:

* Ponetikis: save long ol nois bilong tokples (olsem *a, e, p...*)
* Ponoloji: save long dispela nois i kamapim wanem insait long het na insait long maus (olsem *f* i senis inap i kamap *p*),
* Mopoloji: save long senis bilong ol vokabelari, o liklik tok (olsem *kain* i senis inap i kamap *kainkain*),
* Sintakis: save long vokabelari i bung inap i kamapim sentens,
* Semantikis: save long mining bilong tok,
* Pramatikis: save long pasin yusim tok namel long narapela manmeri i save wankain tok.

Save bilong luklukim grama i wanpela save bilong lingwistikis, o save long olkain tokples.

## Lukim tu
* Tokples
* Sintakis (Tok Pisin)
Sintakis (Tok Pisin)

**Sintakis** i wanpela save i lukluk long vokabelari i bung inap i kamapim sentens. Sintakis i wanpela save bilong grama, o save long yusim wanpela tokples. Save bilong luklukim grama i wanpela save bilong lingwistikis, o save long olkain tokples.

Ating bilong lainim sintakis bilong Tok Pisin nau yumi i mas lukluk long ol dispela:
***Naun** (ol liklik tok i save kolim olkain samting, olsem *balus*, *wara*, *pikinini*...)
***Kwantifaia** (ol liklik tok olsem *ol*, *wanpela*, *planti*...)
***Ajetiv** (ol liklik tok i save mekim ol naun mo klia, olsem *bikpela*, *longwe*, *bruk*...)
**'''Nambawan kain:''' ajetiv i gat *pela* taim i stap bipo long naun, na taim i stap bihain long naun em i gat *pela* tu
****Nambatu kain:** ajetiv i gat *pela* taim i stap bipo long naun tasol
****Nambatri kain:** ajetiv i no gat *pela*
****Nambafo kain:** ajetiv i stap bihain long naun, klostu long naun (olsem *bruk*)
***Pronaun** (ol liklik tok olsem *yu*, *mi*, *em*...)
***Vab** (ol liklik tok i save soim wanem samting em i mekim, olsem *kaikai (samting)*, *harim (samting)*, *toktok (lg samting)*...
***Sentens** na *word order*.

### Lukim tu

*lingwistikis: Save long olkain tokples
*Grama : Save long yusim tok
*Ponetikis : Ol nois bilong tok

### Buk yu ken painim moa toksave bilong dispela
Solomon Ailans

**Solomon Ailans** i stap wanpla independan kantri wantaim planti ol ailan long Osenia i wanem i stap is long Papua Niugini na not-wes long Vanuatu na gat ples sais long 28'400 (twenti-et tausen na foa-handet) skwea kilomita. Kapitol blong em i na bikpela taun long ol i stap Honiara long Guadalcanal ailan.

Ol ailan i bin stapim long pipol ol tausen long yia. Long 1568, Spanish wokabautman, Álvaro de Mendaña, i bin nambawan European long painim em na kolim en Islas Salomón. Long 1893 Yunaitet Kingdom i mekim en blong em na teritori. Taim blong Wol Woa II Solomon Ailains i bin lukim long planti paitim namel Yunaitet Stets na Japan na bikpela pait i wokim long Guadalcanal.

Bikpela nem blong en i bin "The British Solomon Islands Protectorate", bihain em i tanim long 'Solomon Islands" tasol long 1975. Long 1976 Solomon Ailans inap lukautim blong en na independans i bin givim tupela yia bihain. Tete, Solomon Ailan i stap Constitutional Monarchy (Konstitusinal Monarki) i wantaim Kwin blong Solomon Ailans i stap Kwin Ilisabet II long Head of State (Het blong Stet). Long Praim Minista nau i stap Gordon Darcy Lilo.

## Independans
Long ol 1950 lokal kaunsil i bin mekim bihain Wol Woa II. na wanpla nupela konstitusen i bin mekim long 1970 na ol eleksan i wokim, tasol narapla konstitusen i bin mekim long 1974. Long 1973 ol wel prais i go antap na Briten i painim em hat tru long lukautim displa nupela koloni.

Bihain independans blong Papua Niugini long Ostrelia long 1975, Solomon Ailans i bin givim lukautim yet long 1976 na independans i bin givim long 7th Julai 1978. Nambawan Praim Minista oltaim i bin Sir Peter Kenilorea. Solomon Ailans i nogat lusim Royalti blong Ingland.

Long Septemba 2012, Duke na Duchess long Chambridge (Duk na Dases long Kaimbris) i go lukim ol ailan long makim namba 60 yia bihain Ilisabet i tanim long Kwin.

## Demographics (Ol Namba Nabaut Planti Samting)
Nabaut 555'000 (faiv-handet na fifti-faiv tausen) pipol i stapim long Solomon Ailans, long ol displa, nabaut 94.5% i stap Melanesian, 3% Polinesian, 1.2% Mikronesian na tupela narapla kain long en na nabaut 3'000 (tri-tausen) Chinese (pipol blong Saina).

Namba long lokal toktok blong Solomon Ailans i stap 74, long en 70 i stapim na tokim, na 4 i stap dai pinis, olsem tingim blong *[[Ethnologue]]*. Tok Inglis i stap tokples blong gavman, tasol nabaut 1-2% long pipol i tokim en. Lingua Franca (toktok i tokim long planti pipol, tasol nogat tokples blong gavman) i stap Pijin, wanem i stap klostu Tok Pisin.

Nabaut 10% long pipol blong Solomon Ailans i gat blonde (hapwait) gras blong het. Em i stap natif kain long samting na nogat bikos Europeans tasol bikos long samkain gene wanem i mekim displa kala gras.
## Ol provins

(1)Em i nogat kapitol blong em, tasol em i yusim Honiara wanem i stap kapitol blong Kapitol Teritori.

## Ol referens
Tok Pisin

**Tok Pisin** o **Niugini Pisin** em i wanpela tokples bilong Papua Niugini. Gavman bilong Papua Nigini i bin makim Tok Pisin olsem wanpela netionel tokples bilong kantri bilong ol. Em i no tokples blong taim bipo, nogat, em i bin kamap insait long 120-pela yia igo pinis. Planti ol hap tok blong Tok Pisin igat as insait long Tok Inglis, Tok Malay na tu long sampla ol wanwan tokples bilong Papua Niugini olsem Kuanua, wanpela tokples bilong Rabaul.

Dispela nem *Tok Pisin* em i bin kam long Tok Inglis *talk* (i minim 'toktok') na *pidgin* (i minim 'toktok ol i yusim namel long ol pipol i nogat wankain tokples'). Sampla manmeri i tingting olsem hap tok *pidgin* i kamap long hap tok *business* (i min bisnis) long taim bipo tru. 

Tok Pisin em i wanpela tokples bilong Gavman blong Papua Niugini (wantaim Tok Inglis na Hiri Motu na tu long PNG Sain Tok Ples). Namba bilong ol lain husait is save yusim Tok Pisin em i antap long 2 milien manmeri insait long Papua Niugini. Ol i yusim Tok Pisin long Haus Palamen, na long lokol gavman, long planti ol Sios, long maket, ol stoa, na tu long sampela elementari skul. 

Tok Pisin i helpim tru ol lain bilong Papua Niugini, bilong wanem i gat planti tokples long PNG - moa yet long olgeta narapela wanwan kantri bilong wol.

Tok Pisin, Bislama na Pijin i kam long wanlain. Bislama i stap wanpela toktok bilong Vanuatu, na Tok Pijin blong Solomon Ailans, tasol ol dispela tripela em i narakain liklik long wanwan narapla. Nem bilong narapla toktok husait em i klostu long Tok Pisin em i  Torres Strait Creole. Dispela Creole em i toktok ol lain long Torres Strait, Queensland (Kwinslend), Ostrelia ol i save yusim. Tasol em i no klostu long Tok Pisin olsem Bislama na Pijin em i klostu long Tok Pisin.

## Lukim tu
* Tok Pisin sait blong Robert Eklund - planti infomesen long Tok Pisin
* PNG sait blong Robert Eklund - planti infomesen long Papua New Guinea
* Mihalic projek - planti manmeri long wol i wokim diksonery long Tok Pisin
* Sintakis (Tok Pisin)
* ''Tokpisin Grammar Workbook for English Speakers.''
Hiri Motu

**Hiri Motu** em i wanpela tokples bilong Papua Niugini. Em i wanpela tok namel i save helpim manmeri long toktok wantaim ol lain i gat narapela as tokples.

Em i wanpela namba tu tokples long Papua Niugini. Planti manmeri long hap saut i gat save long dispela kain tokples. Ofisel tok stret em i Tok Inglis, tasol nogat planti manmeri i stap long ples na save long Inglis. Olsem, na i gat tupela namba tu (seken) ofisel tok long Papua Niugini, tok i gat planti manmeri save long en. Motu, dispela pes i tok long en, na Tok Pisin. Motu em i toktok long hap Papua, na Tok Pisin em i bilong Niugini na Hailans tu.

Planti manmeri stret long Pot Mosbi na sampela arapela hap i gat save long dispela tokples, na planti manmeri long nambis em i gat save long dispela kain tokples, tasol sampela long Not Cos na arapela ples nambis nogat save, na manmeri long highlands ol i nogat save long dispela kain tokples.

## Ol referens

## Lukim tu

*Motu
*Ol tokples bilong Papua Niugini
Irak

**Republik bilong Irak** i wanpela kantri bilong Esia.  Long sauten sait, em i gat arere waintaim Saudi Arabia na Kuwait.  Long noten sait, em i gat arere wantaim Taki, long not-westen sait wantaim Siria, long westen sait wantaim Jodan, na long isten sait wantaim Iran.  Kapitol bilong Irak em i Bagdad.

## Gavman
Long yia 1979 inap long yia 2003, Ba'ath Pati ol i save bosim Irak.  Sadam em i bin Presiden.  Long mun Mas bilong yia 2003, ol ami bilong Inglan na Amerika ol i wokim inveson long Irak.  Ol i rausim Sadam na Ba'ath Pati na ol i lusim gavman.  Nupela gavman i ol i kamap long de namba 28 long mun Jun bilong yia 2004.  Ghazi al-Yawer i kamap presiden bilong dispela nupela gavman.

## Graun na ples bilong Irak
Irak i gat planti ples wesan, tasol i gat wanpela hap bikpela tru, graun i gat wel longen.  Dispela hap i stap namel long tupela wara,  ol i kolim Yuprates na  Tigris.  Na tu, Irak tu i gat wanpela smolpela nambis long solwara ol i kolim Pesia Galp.  
Taim bilong ren na hat na kol, em i olsem ples wesan: winta, o taim bilong kol, em i no hat tumas na i no kol tumas.  Sama, o taim bilong san, em i drai na hatpela tru, na ren i no pundaun.  

## Bisnis
Bipo tru Irak i save mekim planti bisnis bilong salim  wel bilong graun.  Em i salim bikpela hap bilong dispela wel i go long narapela kantri.  Tasol taim Irak i bin invesenim Kuwait long Mun Ogas long yia 1990,  UN, o Bung Kantri olgeta Graun, i stopim Irak na i no salim wel.  Nau bihain long dispela taim, UN i bin larim Irak long salim sampela wel na i inap baim kaikai na klos na marasin ikam long narapela kantri.  Long yia 2003, bikpela pait wantaim Amerika na Inglan i bin stat long Irak, na bisnis i dai.
Gandi

**Gandi (Mohandas Karamchand Gandhi)**, i man bilong kantri India. Em i dai pinis long yia 1947. Em i gat biknem long lotu na long toktok politik long kantri bilong em. Ol i kolim tu "Mahatma". "Mahatma" long tokples bilong India, i minim "man igat bikpela sol".

Taim Gandi i stap long India, kantri Inglan ol i bosim India na sampela ol narapela kantri. Planti manmeri bilong ol dispela kantri, ol i laik kamapim independens: ol i laikim bosim kantri bilong ol yet.

Gandi i bin bikpela lida bilong muvmen igo long independens long India. Em i bin yusim *ahimsa*, o pasim bilong abrusim pait. Dispela i minim olsem manmeri ol i traim lon wokim senis long kantri bilong ol, tasol ol i no yusim pasin bilong pait, o ol i no bagarapim narapela manmeri o tingting i bilong narapela manmeri.
Nelson Mandela

**Mandela (Nelson Rolihlahla Mandela)** i man bilong kantri ol i kolim Saut Aprika. Mama i karim Julai 18, 1918. Em i bin presiden bilong Saut Aprika stat long Julai 30, 1994 igo inap long Disemba 1999.

Bipo, em i bin bikpela lida bilong muvmen i pait long apated sistem long Saut Aprika. Apated (long Tok Inglis: *Apartheid*) em i gavman we waitpela manmeri na blakpela manmeri i stap abrus; o waitpela manmeri na blakpela manmeri ol i no gat wankain raits.

Taim Mandela i fait apated, gavman bilong Saut Aprika bilong dispela taim i kalabusim Mandala long taim bilong 29 yia, stat long yia 1962 igo inap long 1991. Tasol, long yia 1991 ol i rausim long kalabus, na em i kamap presiden bilong Saut Aprika.
 
Apated i finis long yia 1991, taim Mandela i kamap presiden bilong dispela kantri.

Mandela i tok: "Birua bilong pasin birua i wanem? Edukesen em i birua bilong pasin birua".
Sidarta

**Sidarta** (**Siddharta Gautama**, o **Buddha Gautama**) i man bilong India. Em i stap long India 2500 yia bipo. Planti man o meri ol i kolim "Buda" tasol.

Dispela man i bin stat budisim, o lotu bilong ol Buda. 

Mama bilong Sidarta i karim long India long yia samting olsem 563 bipo Kraist. Em i dai pinis taim i gat 80 krismas. 

Igat planti olpela stori long Sidarta, o Buda. Ating sampela stori i tru na sampela stori i no tru. Tasol, manmeri bilong toksave histori, o toksave long taim bipo tru, ol i tingting i tru olsem Sidarta i stap long India 2500 yia bipo. 

Olpela stori ol i tok olsem papa bilong sidarta em i king. Taim i pikinini yet, Sidarta i got planti moni. Papa bilongen i holimpasim na Sidarta i no bungim wanpela trabel yet. Tasol taim Sidarta i kamap 29 krismas em i wok autsait long haus bilong king na i lukim 4pela samting: em i lukim olpela man, sikpela man, man i dai pinis, na gutpela man i gat no haus. Long dispela taim igo, Sidarta i tingting long dispela foapela samting tasol. I no ken hamamas yet. 

Olrait em i lusim haus long king na em i go long bus. Em i bungim narapela man ol i traim painim hamamas long pasin asetik. Dispela i min ol i laik kaikai liklik tru, na ol i no laik moni na haus bilongen. Sidarta tu, em i traim painim hamamas long pasin asetik long taim bilong 7pela yia. Olrait em i save dispela pasin i nogut. 

Olrait em i tingting long laip bilongen longpela taim tru. Em i wokim wokim meditesen. Meditesen em i pasin i sindaun long graun na i no tok, na i painim hamamas insait long en. Olrait wanpela de em i sidaun long diwai na em i painim pinis enlaitmen. Enlaitmen i min dispela man o meri i no gat wanpela trabel yet insait long het bilongen. I gat hamamas tru tumas. Nau ol i kolim dispela diwai diwai bilong enlaitmen. 

Long dispela taim Sidarta i painim pinis ol save ol i kolim foapela tok tru. Ol i as bilong budisim, o lotu bilong ol Buda.
Jisas

**Jisas** i man i stap long kantri Juda (nau Israel) 2000 yia bipo. Nau ol i kolim olsem **Jisas Krais(t)** o **Krais(t)** tu. 

Stori long Jisas i kam long baibel. Taim bilong laip bilong Jisas, no man o meri i bin raitim stori long en. Man o meri i raitim baibel ol i no bung Jisas. Olrait sampela man o meri ol i tok stori bilong baibel ol i tru, na sampela ol i tok ol i no tru. Sampela i tok sampela pat i tru na sampela pat i no tru. 

## Laip bilong Jisas
Papamama bilong Jisas ol i bilong lotu bilong Juda, na Jisas i bilong lotu bilong Juda tu. Long dispela taim, man bilong Roma i bosim kantri bilong Juda. 

Taim Jisas i gat 30 o 35 krismas em i save wokabaut long kantri bilong Juda na i save skulim pipel long lotuim Got na laikim narapela manmeri. Em i toktok olsem Got em i laikim manmeri, na manmeri i mas laikim Got na i mas laikim wanpela narapela. 

Long baibel ol i tok olsem Jisas i save wokim gutpela masik olsem kamapim planti pis long baskit, tanim wara igo long wain, rausim sik long manmeri i gat sik lepa, mekim manmeri i dai pinis na ol i gat laip gen. 
 
Olrait Jisas i kamap femas na em i go long Yerusalem. Tasol ol bos bilong Juda na ol gavman bilong Roma ol i fret Jisas i kamap bikpela bos bilong olgeta man o meri bilong dispela kantri. Olrait ol i nelim Jisas long kros na ol i letim hia inap taim long i dai pinis. Long dispela taim, dispela we long kilim man i dai pinis, gavman bilong Roma ol i yusim tumas. 

Taim Jisas i dai pinis pren bilongen ol i planim long hul insait long ston. Tasol sampela de bihain bodi bilong Jisas i no stap long hul yet. Sampela i tingting Jisas i got laip gen na i save go long heven.

## Lotu
Man o meri husat i tingting Jisas i got laip gen ol i kolim Kristen. Kristen i tingting em i tru, olsem Jisas em Got i kam long graun. 

Planti man o meri i no Kristen, tasol ol i tingting Jisas i bin toktok planti gutpela samting, na Jisas i bin skulim planti gutpela pasin. 

## Ol referens

## Lukim tu
* Kristen
* Baibel
Buda

**Buda** (long tok Inglis *Buddha*) em i niknem bilong Sidarta. Sidarta em i man i stap long India 2500 yia bipo. 

Liklik tok *Buddha* i min "i no slip" long tok Saniskirit bilong India. 

Wanpela man o meri ol i kolim **Buda** long lotu bilong ol Buda, em i man o meri i gat enlaitmen. Enlaitmen i min dispela man o meri i no gat wanpela trabel yet insait long het bilongen. I gat hamamas tru tumas. Long lotu bilong ol Buda, wanpela man o meri i gat enlaitmen long wokim meditesen. Meditesen em i pasin i sit long plua na i no tok, na i painim hamamas insait long en.
Koria

**Koria** o **Korea** i kantri bilong Esia. Koria i gat tupela kantri. Bipo 1945 Koria i bin wanpela kantri. Nau Koria igat tupela kantri, Saut Koria na Not Koria. Nem Koria i kam long Tok Korian *[[Goryeo]]*, wanpela kantri i bin we tupela Koria istap nau long yia 935 i go long yia 1392.

### Lukim tu
* Not Koria
* Saut Koria
* Histori long Koria
Epril

**Epril** i mun namba fo bilong yia (insait) long Kalendar Pop Gregori.

Long tok Inglis: *April*.

## Lukim tu
Mande

**Mande** i nambawan de bilong wik.

Long sampela kantri (olsem Amerika na Inglan), wik i stat long Sande, na Mande i nambatu de bilong wik.
 
Nem ***Mande*** i kam long Tok Inglis *Monday*. Dispela i min *Moon Day*, o de bilong mun long heven.
Mas

**Mas** i mun numba tri bilong yia long Kalenda Pop Gregori. 

Dispela mun i gat 31 de. 

Nem *Mas* i kam long **Mars**. Long lotu bilong Roma taim bipo tru, *Mars* i got, o masalai, bilong pait.

## Lukim tu
Irian Jaya

**Irian Jaya** i wanpela provins bilong kantri Indonesia.

Wantaim provins Papua, Irian Jaya i stap long Wes hap bilong ailan Niugini. 

Nem **Irian** i min:

**I**nedependens
**R**epublic
**I**ndonesia
**A**nti
**N**etherlan

Nem **Jaya** i min *namba wan* long Tok Indonesia (o Bahasa).
Solwara Pasifik

**Solwara Pasifik** em i bikpela solwara we Papua Niugini, Solomon Ailan, Nauru, Vanuatu, Tuvalu, Niu Silan, Tahiti, Hawai, na narapela ailan bilong Osenia i stap.
David Beckham

**David Robert Joseph Beckham**, o **Bekam**, i man bilong Inglan. Em i wanpela sempion long pilai soka.

Em i pilai mitpilda long tim soka Real Madrid long Spen. Na tu, em i kapten bilong nesonol tim bilong Inglan.

Mama bilong em i karim long Mun Me bilong yia 1975 long London long Inglan.
Wes Papua

**Wes Papua** (*West Papua* o *West New Guinea*) em i Wes hap bilong ailan Niugini.

Em i stap insait long kantri Indonisia. Gavman bilong Indonisia ol i save usim planti nem bilong kolim dispela wes hap bilong ailan Niugini. long 1963 ikam inap long 1998 ol i bin colim Irian Jaya tasol bihain long yia 1999 ikam inap nau Ol Gavman bilong Indonesia yet Putim Nem ikam bek Long provins Papua.
Gris

**Gris** (),  (Ellada) emi wanpela kantri bilong Yurop. Sosaiti bilong Yurop i bin stat long dispela kantri 5000 yia bipo. 
 
Tede 10 milien manmeri i stap long kantri Gris. Taun bikpela tumas bilong Gris ol i kolim Aten (, . 4 milien manmeri i stap long Aten. 
 
Gris i gat planti ailan long en.

## Ol link
Ol embasi bilong Gris long wol
Edukesen

**Edukesen** (o **edukeson**) i skulim pikinini o samatin.

### Toktok long edukesen
Mandela i tok: "Birua bilong pasin birua i wanem? Edukesen em i birua bilong pasin birua".
Frens

**Frens** () em i kantri bilong Yurop. Emi memba bilong . Kapitol na lajes siti bilong Frens emi Paris. Ofisel tokples bilong Frens emi Tok Pranis. Pranis em i gat 64 milien manmeri. Ol taun bikpela bilong Frens em i Paris, Lyon, Marseille, Lille, Toulouse, Bordeaux, Nice, Nantes, Strasbourg, Rennes.

## Gallery

Fail:Tours - palais de justice-edit 1.jpg

Fail:Tudor buildings in Tours, France.jpg

Fail:Basilique Saint-Remi de Reims Exterior 1, Reims, France - Diliff.jpg

Fail:Reims Station.jpg

Fail:Place-henri-dunand-marseille.jpg

Fail:Paris - The Eiffel Tower in spring - 2307.jpg



## Ol Referens
Lotu

I gat kainkain lotu long Graun, olsem: 
* Bahai, o lotu bilong ol Baha'is
* Lotu Kristen, o lotu bilong ol Kristen. Insait long Lotu Kristen, i gat kainkain lain, olsem: 
** ol Katolik, o Ketlik, o Popi
** ol Protestan, o Talatala
** ol Otodos, o Kristen bilong Rusia o Gris
** ol Anglikan
** ol Kristen ol i no gat sios
* Islam, o lotu bilong ol Mahomet
* Budisim, o lotu bilong ol Buda
* Hinduisim, ol lotu bilong ol Hindu
* Judaisim, o lotu bilong ol Juda

Long Papua Niugini, lotu Protestan i bikpela lotu, 77% bilong manmari stap Protestan.
Tunde

**Tunde** i nambatu de bilong wik.

Long sampela kantri (olsem Amerika na Inglan), wik i stat long Sande, na Tunde i nambatri de bilong wik.
 
Nem ***Tunde*** i kam long Tok Inglis *Tuesday*. Bipo bipo tru, dispela i min *Tew’s Day*, o de bilong masalai, o got, ol i kolim Tiu o Tir. Em i masalai bilong fait ol i lotuim long dispela taim.

Tasol ating taim Tok Pisin i kirap, manmeri i save toktok long Tok Pisin ol i tingting dispela i min *Two Day*, o nambatu de. Na tu, sampela man o meri it tok *de* olsem *nde*. Olrait *Tuesday* i kamap **Tunde**. Nau *nambatri de* em i kamap trinde, na *nambafo de* em i kamap fonde.
Trinde

**Trinde** i nambatri de bilong wik.

Long sampela kantri (olsem Yunaitet Stet na Inglan), wik i stat long Sande, na Trinde i nambafo de bilong wik.
 
Nem ***Trinde*** i kam long to * [[tripela|Tri]]* na *[[De]]*. 

Narapela nem de bilong wik, olsem Mande na Tunde, Fraide, Sarere, Sande, ol i kam long Tok Inglis. Tasol Trinde na Fonde em i no kam long Tok Inglis. Ating, bipo tru, taim Tok Pisin i kirap, manmeri i save toktok long Tok Pisin ol i tingting *Tuesday* i min *Two Day*, o nambatu de. Na tu, sampela man o meri i tok *de* olsem *nde*, olrait *Tuesday* i kamap **Tunde**. Nau nambatri de em i kamap Trinde, na nambafo de em i kamap Fonde. 

Sapos yumi i gat wok stat Mande i go inap Fraide na yumi i no gat wok long Sarere na Sande, orait Trinde em i de bilong namel long taim bilong wok.
Meditesen

**Meditesen** em i pasin bilong tingting. Kainkain meditesen i kamap long taim bipo tru, i stap long olgeta hap long graun na i gat kainkain mining bilongen. Long sampela hap, meditesen em i as bilong lotu bilongen. Long narapela hap, olsem Amerika o Western kantri, meditesen em i pasin bilong helt. 

Meditesen i kam long India long taim bipo tru. Em i bikpela samting long ol lotu i kam long India, olsem yoga, na Hinduisim o lotu bilong Hindu, na budisim o lotu bilong Buda. Long dispela lotu, meditesen em i wanpela pasin bilong lusim wol. Lusim em i bikpela wok bilong dispela bilip. Man i gat tumas laik bilong tingting bilong wol, i mas lusim dispela laik. Laik bilong gutpela kaikai, laik bilong nupela siot o trausis o redio o wanem, em i nogut tingting bilong manmeri Buda na ol i wok long meditesen long lusim dispela laik. Sapos yu wokim meditesen bilong lotu bilong Buda, maebi yu sindaun long hap, noken toktok, noken tingting, yu pulim win isi isi tasol. Lotu bilong Buda bilip bilongen olsem meditesen i givim hamamas na gutpela sindaun long manmeri i wok hatpela longen, na narapela bilip bilongen olsem meditesen i soim as tru bilong laip long manmeri i wok hatpela hatpela nogut tru longen. Sampela man o meri i no bilong Hindu na i no bilong Buda ol i wokim pasin meditesen tu, bikos em i save mekim bel isi, na rausim kros na fret.

Pasin bilong meditesen i go long olgeta hap long wol na mining bilongen i senis. Long Amerika na Western kantri, pasin bilong meditesen em i olsem kain pasin bilong mekim bel isi tasol na liklik sampela manmeri i bilip long lotu bilong Buda. Sampela dokta i tok olsem meditesen em i pasin bilong mekim bel isi tasol, lotu maski. Narapela sampela dokta i tok olsem olgeta lotu i gat sampela pasin olosem meditesen.
Budisim

**Budisim** em lotu bilong ol Buda. Sidarta, o Buda, em i kirapim budisim long India 2500 yia bipo. Tede i gat 300 milion samting man o meri i lotuim Buda long Graun. 

## Histori long Budisim
Budisim igat longpela histori bilong em. Bihain Sidarta i bin dai, ol manmeri bilong lotu bilong Sidarta i raitim pinis ol tok bilong Sidarta na em i bin foundation long budisim.

## Tok bilong Buda
Tok bilong Sidarta em i as bilong budisim. Sidarta i bin tok planti stori na toksave. Tasol tok bikpela tumas tru em i olsem: 

### Ol Foapela Tok Tru
# Laip em pen. Sapos man o meri i gat laip, em i gat pen. 
# Em i gat pen bikos em i wetim samting oltaim, na em i laikim samting oltaim i kam long em yet. 
# Tasol i gat we rausim pen pinis. 
# Dispela we em i bihainim Rot Igat Etpela Han.

### Rot Igat Etpela Han

Em i etpela pasin yumi i mas bihainim long rausim pen bilong laip: 

# Stretpela Harim tok bilong Buda 
# Stretpela Tingting 
# Stretpela Tok 
# Stretpela Mekim olgeta samting 
# Stretpela Wok 
# Stretpela Noles 
# Stretpela Noslip 
# Stretpela Meditesen

## Narapela tingting bilong budisim
Meditesen em i bikpela samting long lotu budisim. 

Manmeri bilong Buda ol i tok tu olsem: 

### Ol Tripela Tresa

# Buda, o Sidarta, em i nambawan tresa
# Darma, o tok bilong Buda, em i nambatu tresa
# Sanga, o olgeta manmeri bilong Buda, em i nambatri tresa

### Ol Faipela Lo

Man o meri bilong Buda i mas bihainim dispela faipela lo:

# Bai mi no bagarapim na faitim manmeri na abus
# Bai mi no stilim samting
# Bai mi no pilai nogut
# Bai mi no tok nogut
# Bai mi no spak long alkohol na drak.
Fraide

**Fraide** i nambafaiv de bilong wik.

Long sampela kantri (olsem Amerika na Inglan), wik i stat long Sande, na Fraide i nambasikis de bilong wik.
 
Nem ***Fraide*** i kam long Tok Inglis *Friday*. Bipo bipo tru, dispela i min *Frige’s Day*, o de bilong masalai, o got, ol i kolim Frige. Em i masalai meri bilong pasin laikim, long dispela taim. 

Sapos yumi i gat wok stat Mande i go inap Fraide na yumi i no gat wok long Sarere na Sande, orait Fraide em i de bihain tru long taim wok. Planti man o meri i hamamas long nait bilong Fride bikos ol i no mas i go long wok inap long Mande. 

Long Islam, o lotu bilong ol Mahomet, Fraide i de bilong lotuim insait long haus lotu. Long sampela kantri bilong Islam, olsem Iran na Afganistan, wik i stat long Sarere, na i pinis long Fraide.

Long Judaisim, o lotu bilong ol Juda, Sabat, o de bilong lotuim, em i stat long Fraide long taim san i pundaun, na i pinis long taim san i pundaun long Sarere. 

Long sampela sosaiti, olsem Yurop na Amerika, sampela man o meri i tingting olsem, sapos de namba 13 bilong mun i Fraide, em i min olsem kas nogut. Tasol, arapela man o meri ol i tingting, dispela tingting em i supastisen, o tingting giaman bilong taim bipo tru.
Sarere

**Sarere** i nambasikis de bilong wik.

Long sampela kantri (olsem Amerika na Inglan), wik i stat long Sande, na Sarere i nambaseven de bilong wik, o de bihain tru bilong wik.
 
Nem ***Sarere*** i kam long Tok Inglis *Saturday*. Bipo bipo tru, dispela i min *Saturn’s Day*, o de bilong masalai, o got, ol i kolim Saturnus long Tok Latin. Tok Latin, em i tok bilong Roma bipo bipo tru. Saturnus i masalai bilong Roma long dispela taim.

Narapela de bilong wik olgeta i gat tok *de* insait long en. Tasol **Sarere** i no gat *de* insait long en. Ating bikos *Sarede* i hat liklik bilong autim long maus, nau *Sarede* i kamap ***Sarere***. 

Long planti kantri ol i no wok long Sarere. Sarere i hap bilong wiken, o hap bilong wik i no gat wok. Planti singsing na so ol i mekim long nait sarere, bikos i no gat wok long de bihain, o Sande.

Long sampela kantri bilong Islam, o lotu bilong ol Mahomet (olsem Iran na Afganistan), wik i stat long Sarere, na i pinis long Fraide.

Long Judaisim, o lotu bilong ol Juda, Sabat, o de bilong lotuim, em i stat long Fraide long taim san i pundaun, na i pinis long taim san i pundaun long Sarere.
Sande

**Sande** i nambaseven de bilong wik, o de bihain tru bilong wik.

Long sampela kantri (olsem Amerika na Inglan), wik i stat long Sande, na Sande i nambawan de bilong wik.
 
Nem ***Sande*** i kam long Tok Inglis *Sunday*. Dispela i min *Sun’s Day*, o de bilong San. Bipo bipo tru long Yurop, ol i lotuim san. Ol i tingting san i wanpela masalai, o got.

Long planti kantri ol i no wok long Sande. Sande wantaim Sarere ol i mekim wiken, o hap bilong wik i no gat wok.

Long lotu bilong ol Kristen, Sande i de antap bilong lotuim. Planti manmeri bilong Kristen ol i go long sios, o haus lotu bilong ol Kristen.
Lotu Kristen

**Lotu Kristen** (o, Kristeniti) em i bikpela bilip bilong wol. Olgeta Kristen i tingim Papa Got i mekim graun na manmeri, na Got i salim bebi bilongen Jisas long toktok long olgeta manmeri. 

Buk Baibel (John 3:16) i tok: 

"Got i lavim tumas ol manmeri bilong dispela giraun na em i bin givim wanpela pikinini tasol bilong em long ol, na husat manmeri i bilipim Em bai i no inap long i dai, tasol, bai em i kisim laip bilong oltaim oltaim."

Planti pipol ol i tingting olsem dispela tok em i nambawan bilip bilong olgeta Kristen, na planti pipol no inap bungim long mining tru bilong dispela tok. Planti pipol no inap bungim long mining bilong olgeta hap long Buk Baibel. Lotu Kristen i kamap, na kainkain lain i kamap, nau planti lotu Kristen i stap na em i nogat wanpela bilip bilongen. 
 
Lotu Kristen i gat kainkain lain, olsem: 
:* ol Katolik, o Ketlik, o Popi
:* ol Protestan, o Talatala
:* ol Otodos, o Kristen bilong Rusia o Gris
:* ol Anglikan
:* ol nupela grup i kamaut long sios na nupela bilip i wokim
:* ol Kristen ol i no gat sios
Kristen

Ol **Kristen** ol i man o meri ol i lotuim Jisas, o Krais(t), na ol i tingting Jisas em i Got i kam long Graun. 

I gat samting olsem 2000 milion man o meri ol i kolim yet Kristen long Graun. 
Insait long Kristen, i gat kainkain lain, olsem:
:* ol Katolik, o Ketlik, o Popi
:* ol Protestan, o Talatala
::Insait long Protestan tu, i gat kainkain lain, olsem:
::* ol Sevende
::* ol Batis
::na narapela liklik lain bilong em, olsem Tru Jisas Lotu na mo.

Long Kristen sosaiti mipela I bilip olsem jisas em I ridima na em salvation bilong mipela ol man,meri.
Mipela I bilip more olsem god papa I laikim tumas mipela ol man meri long dispela graun na em I giving pikinini bilong em olsem sakrifais long sin bilong mipela,olsem tasol usait man o meri I bilip long dispela Bai ino lus,tasol gat laip (Jn 3:16)
Katolik

Ol **Katolik**, o **Ketlik**, o **Popi** ol i manmeri bilong wanpela lain bilong Kristen. Ol **Kristen** ol i manmeri ol i save lotuim Jisas, o Krais, na ol i tingting Jisas em i Got o Bikpela i kam long Graun. 

Insait long Kristen, i gat kainkain lain. Ol Katolik i lain i gat wanpela bikpela bos ol i kolim Pop. Ol i bilip olsem dispela Pop sanap long ples bilong Pita, huset bin stap olsem namba wan disaipel bilong Jisas taim i bin stap long graun. Long olgeta ples long graun, bishop bilong Katolik Sios bai stap olsem bosman bilong Sios long dispela ples, na tu, olgeta bishop bilong Katolik Sios bilong kain kain hap ol bilip olsem ol mas holim pas long Pop olsem olgeta disaipels bin holim pas long Pita long taim Jisas bin go bek long Papa Got bilong em yet long heven. Pop i save stap long citi bilong Rom long kantri nem bilong em Itali. Nem bilong man huset i Pop nau nem bilong em Pop Francis. 

Tu ol Katolik save bilip olsem ol holim pas long wankain bilip olgeta Kristen long olgeta taim bin holim. Long wanpela we bilong autim dispela bilip em olsem:

Mi bilip long God Papa, em i gat olgeta strong, 
em i as bilong heven na graun olgeta, 
em yet i putim 
Mi bilip long Jisas Krais, em wanpela tasol em i Pikinini tru bilong God. 
Em i Bikpela bilong yumi Holi Spirit 
i putim em long bel bilong yangpela meri Maria, 
na em i karim em Pontias Pailat 
i tok na i givim pen long em, 
na ol i nilim em long diwai Kros. 
Em i dai pinis na ol i planim em, 
na em i go daun long ples bilong ol daiman 
Em i kirap bek long matmat long de namba tri 
Na bihain em i goap long heven. 
Nau em i sindaun long han sut bilong God Papa i gat olgeta strong 
Bihain Em bai i kam bek bilong mekim kot long ol man i gat laip na long ol daiman 
Mi bilip long Holi Spirit 
Mi bilip long Holi Kristen Sios. 
Mi bilip long olgeta Kristen i wanbel tru 
Mi bilip long God i save tekewe olgeta sin bilong yumi 
Mi bilip long olgeta daiman bai i kirap long matmat 
Mi bilip long God i save givim yumi laip i stap oltaim oltaim. Tru. 
As bilong dispela prea

I gat samting olsem 1090 milion manmeri long graun ol i Katolik. Dispela namba i winim namba bilong olgeta narapela lain Kristen.

## Kantri
* Polan
* Lituwenia
* Spen
* Brasil
Islam

Islam i lotu bilong ol Mahomet. 

I gat samting olsem 1500 milion man o meri bilong Islam long Graun.
Protestan

Ol **Protestan**, o **Talatala**, ol i man o meri bilong wanpela lain bilong Kristen. Ol **Kristen** ol i man o meri ol i lotuim Jisas, o Krais(t), na ol i tingting Jisas em i Got i kam long Graun. Insait long Kristen, i gat kainkain lain. Ol Protestan i lain i bin bihainim Luta na Kalvin samting olsem 470 yia bipo. Stat long dispela taim ol i lusim katolik na ol i no bihainim bikpela bos bilong Katolik ol i kolim Pop. 

I gat samting olsem 340 milion man o meri ol i kolim yet Protestan long Graun.
Janueri

Mun **Janueri** i namba wan mun bilong yia bilong Kalendar Pop Gregori, o kalendar bikpela hap bilong ol manmeri i yusim long wol nau. Dispela mun i gat 31 de. Nem *Janueri* i kam long *Janus*. Janus i masalai, o got, ol i lotuim long Roma bipo bipo tru. Long dispela taim, ol Roma ol i bilip olsem Janus i masalai bilong ol dua na ol pasis. 

## Lukim tu
Mun (i stap long heven)

**Mun** (simbol: ) em i bikpela ston i tantanim Graun.

Mun i stap 384,000 kilomita autsait long Graun. 

Nem bilon mun long Tok Latin i *Luna*.  

Bikpela ston i tantanim San, olsem Graun, ol i kolim planet. Bikpela ston i tantanim planet, olsem Mun, ol i kolim **mun**. Graun i gat tasol wanpela **mun**, ol i kolim **Mun**.
Bill Clinton

**William Jefferson (Bill) Clinton** i presiden namba 42 bilong Amerika. Em i kamap presiden tupela taim: long yia 1993 na long yia 1997.

* Photos of Bill Clinton's actions to bring peace to the Middle East.

Mama i karim em long Ogas 19 bilong yia 1946.
Ailan

**Ailan** em i wanpela hap graun we wara i raunim, tasol i no bikpela olsem kontinen.

Sampela ailan:

* Niugini Ailan em i nambatu bikpela ailan bilong wol.

* long Papua Niugini i gat ol narapela ailan olsem:
:Niu Briten
:Niu Ailan
:Karkar
:Bagabag
:Bogenvil
:Manus

* Bikpela Briten ailan, long Yurop.
* Aialan long Yurop.
* Honshu, Kyushu, Hokkaido, na Shikoku, long kantri Siapan long Esia.
Divlopmen

**Divlopmen** em i proses bilong ***kamap*** na ***senis*** bilong wanpela samting.

Na tu, taim wanpela kantri i senis na i gat: 
* mo rot
* mo bisnis, mo moni,
* mo edukesen, mo tisa, mo skul
* mo dokta, mo haus sik
* na mo arapela samting i givim gutpela sindaun long manmeri bilong dispela kantri
ol i kolim **divlopmen** bilong dispela kantri.

Ol gavman na ol private bisnis na ol divelopmen egensi sa kamapim wok bilong divelopmen.
Judaisim

Judaisim i lotu bilong ol Juda. 

I gat samting olsem 15 milion man o meri ol i kolim yet Juda long Graun.
Kristen Otodos

Ol **Otodos**, o **Kristen Otodos**, o **Otodos Kristen** ol i manmeri bilong wanpela lain bilong Kristen. Ol **Kristen** ol i manmeri ol i lotuim Jisas, o Krais(t), na ol i ting olsem Jisas em i Got i kam long Graun. Insait long Kristen, i gat kainkain lain. Ol Otodos i lain i ting olsem bikpela bos bilong Sios em i Krais, na Sios em i olsem bodi bilong Krais.

I gat samting olsem 300 milion man o meri ol i kolim yet Kristen Otodos long Graun. Planti Kristen Otodos ol i stap long Rusia na Gris.
Ensaiklopedia

**Ensiklopedia** i buk long painim kainkain save long planti samting.
 
Wikipedia em i ensiklopedia long intanet.
Intanet

**Intanet** (*Internet* long Tok Inglis) em i planti rot ol i bungim planti komputa long olgeta graun, olsem haus bilon spaida. Dispela rot ol i mekim long rop ol i save karim meses, o liklik pas. Dispela pas ol i raitim long tok ol i kolim Intanet Protokol (IP).

Tede planti pipel ol i yusim **intanet** bilong kain kain samting: 
* bilong salim imel (o *e-mail*) long pren na wantok 
* bilong wok wantaim wanwok i stap longwe 
* bilong ol i gat toksave long kain kain samting, bilong lukim pes bilong intanet olsem dispela pes yumi i lukim nau. 
* na arapela samting moa.

## Taim bipo
Intanet em i kirap long Amerika long yia 1969 long ARPA. Em nau, **World Wide Web** (o "haus bilong spaida em i bikpela olsem olgeta wol") ol i kirapim long CERN long Swis (klostu long Geneva), long samting olsem 1990. Olrait taim bihain dispela taim planti man o meri i bungim planti kompyuta igo long intanet. 

Tede i gat samting olsem 9.000.000.000 (nainpela bilion) pes long intanet. Na tu, i gat samting olsem 200.000.000 (tu handred milion) adres bilong imel long wol.
Planet

**Planet** (long Tok Inglis: "Planet") istap nem bilong olgeta ston i go nabaut San o narapela sta. Ol planet istap raun. Mun istap nem bilong ol liklik ston i go nabaut planet. San bilong yumi i gat etpela planet. Piluto bin planet tasol nau olgeta manmeri bilong Estronomi i kolim dispela liklik planet. Istap tupela narapela liklik planet, Seres na Eris.

Nem "planet" i kam long Tok Girik: πλανήτης (*planetes*). I min "welman" o "samting i go". Manmeri bilong Estronomi i got save long 209 narapela planet. Olgeta dispela i go nabaut narapela sta. 

## Ol I Go Nabaut [[San]]
Nem bilong olgeta planet i go nabaut San i kam long nem bilong god bilong Rom. Nem bilong sampela Mun i kam long stori Shakespeare raitim.

### Planet
Dispela istap ol planet i go nabaut San. Numba wan istap klostu long San. 

* Mekyuri 
* Vines 
* Giraun 
* Mas 
* Jupita 
* Saten 
* Yurenes 
* Neptun

### Kain Long Planet

Istap tupela kain long planet:

* **Planet i Wankain long Giraun**: Dispela Planet istap moa tru ston.

* **Planet i Wankain long Jupita**: Dispela Planet istap moa tru simok.

## Lukim Tu
* ol planet
* liklik planet
1993

Long yia **1993**
* William Jefferson (Bill) Clinton i kamap presiden namba 42 bilong Amerika. I kamap presiden tupela taim, wanpela moa taim long yia 1997.
1997

Long yia **1997**
* William Jefferson (Bill) Clinton i kamap presiden bilong Amerika wanpela moa taim. I kamap presiden fastaim long yia 1993.
George Walker Bush

**George Walker Bush** i presiden namba 43 bilong Amerika. Em 
i kamap presiden tupela taim: long yia 2001 na long yia 2005.
George em i pikinini bilong George H. W. Bush na Barbara Bush. Mama i karim em long Julai 6 bilong yia 1946.
1946

Yia **1946** (MCMXLVI) i stat long Tunde long kalenda bilong Gregori.

## 
* Disemba 1 – Miguel Alemán Valdés i kamap presiden long Meksiko.

## 
* Julai 6 – George Walker Bush, presiden namba 43 bilong Yunaitet Stet
* Ogas 19 – Bill Clinton, presiden namba 42 bilong Yunaitet Stet

## 
* Oktoba 2 – Ignacy Mościcki, presiden long Polan bilong bipo.
Mani

**Mani** em i wanpela samting long putim preis long kainkain sevis na kago.

## Stori bilong mani
Sampela manmeri i bin yusim sampela mani long 100,000 yia i go pinis, tasol em i nogat wanpela sosaiti wantaim ikonimikis.
Vanuatu

**Vanuatu** em i wanpela kantri long Pasifik.  Nambawan tokples bilong kantri em i Bislama. Igat 211,000 manmeri i silip long Vanuatu. Tok Inglis, Bislama, na Tok Frens oli ofisel tokples bilong gavman. Kapitol bilong en em i Pot Vila. Oli kolim ol  manmeri bilong Vanuatu ol *Ni-Vanuatu*.
1947

Long yia **1947**
* Gandi (Mohandas Karamchand Gandhi) i dai pinis. Em i bin femas lida long lotu na long gavman bilong long kantri India.
Nonvailens

**Nonvailens**, o **ahimsa**, i pasin bilong traim mekim senis long kantri o long gavman, tasol i no yusim vailens. Dispela i min olsem i no bagarapim narapela manmeri o ol samting bilong narapela manmeri.

Gandi i bin bikpela lida bilong muvmen igo long independens long India. Gandi i bin kamapim independens long India long yusim **nonvailens**.
2001

Long yia **2001**
* George Walker Bush i kamap presiden namba 43 bilong Amerika. I kamap presiden tupela taim, wanpela moa taim long yia 2005.
* Wikipedia long Tok Inglis i stat long Jenueri 15. Em nau, long Mas 23, Wikipedia long Tok Pranis i stat.
Februeri

**Februeri** i mun namba tu bilong yia long Kalendar Pop Gregori. Dispela mun i gat 28 de, o 29 de long lip yia. Nem *Februeri* i kam long ***Februus***. Februus i masalai bilong klinim, long lotu bilong Roma.

Long tok Inglis: *February*.

## Lukim tu
Me

**Me** i mun namba faiv bilong yia long Kalendar Pop Gregori. Dispela mun i gat 31 de. Nem *Me* i kam long ***Maia***. Taim bipo tru long lotu bilong Roma, Maia i bin masalai meri bilong karim pikinini. Ol Roma ol i bin kolim *Bona Dea* tu. Dispela i min: *masalai meri i gutpela*. 

## Lukim tu
Ogas

**Ogas**, o **August**, i mun namba et bilong yia long Kalenda Pop Gregori. 

Dispela mun i gat 31 de, olsem Janueri, Mas, Me, Julai, Oktoba, Disemba.  

Nem **Ogas** i kam long ***Augustus***, o *Augustus Caesar*. Em i bin king bilong ol Roma long 23 yia i go bipo Jisas.  

Long tok Inglis: *August*.

## Lukim tu
Amerika

**Amerika** i minim tupela samting: 

* Yunaitet Stet, o **Yunaitet Stet bilong Amerika**, o **Bung Stet bilong Amerika**. Em i wanpela kantri bilong Not Amerika. 

* Amerika, em i wanpela kontinen. Dispela kontinen i gat tripela hap: 
::*Not Amerika (Kanada na kantri Amerika i stap longen)
::*Sentrol Amerika (Meksiko na arapela kantri i stap longen)
::*Saut Amerika (Peru, Brasil na arapela kantri i stap longen)
Amerika (Kontinen)

**Amerika** i kontinen i ailan i bikpela tumas (na narapela liklik ailan i stap klostu long dispela ailan i bikpela tumas). 

Dispela kontinen i gat tripela hap: 

::* **[[Not Amerika]]**. Dispela hap i gat tupela kantri:
::::* Kanada
::::* Amerika, o **Yunaitet Stet**, o **Stet Bung bilong Amerika**

::* **[[Sentrol Amerika]]**. Dispela hap i gat kainkain kantri:
::::* Meksiko
::::* Belis
::::* Guatemala
::::* Honduras
::::* El Salvado
::::* Nikaragua
::::* Kosta Rika
::::* Panama

::* **[[Saut Amerika]]**. Dispela hap tu i gat kainkain kantri:
::::* Brasil
::::* Peru
::::* Sili
::::*
::::* arapela kantri
Kontinen

**Kontinen**, o **kontinent**, em i minim wanpela traipela hap giraun long wol. Hekte bilong en i winim ol ailan.

### Namba bilong ol kontinen
Igat tok long namba bilong ol kontinen long wol. Sampela lain save tok olsem igat 7 kontinen. Na tu igat ol kainkain tingting we igat 6, 5, o 4 kontinen long wol:





## Ol referens
Ol Yunaitet Stet

**Ol Yunaitet Stet bilong Amerika** (Y.S, YS, Y.S.A – "YU.ES", "YU.ES.E", ) i kantri long Not Amerika.

Yunaitet Stet i gat 3.8 milien skwea mail hap, orait em i namba tri o namba foa bikpela kantri long olgeta hap.

Yunaitet Stet i gat tu 331 milien pipol i sindaun long em long tingting bilong wanpela makim olsem long 2020. Orait em i nambatri kantri i gat bikpela hamas manmeri.

Imigresen i mekim Yunaitet Stet arakain. Long Yunaitet Stet i gat planti kain lain manmeri bikos imigresen.

Ekonomi bilong Yunaitet Stets i moa bikpela long ol narapela kantri bilong wol.

Yunaitet Stet i gat 50 stet, olsem provins, na oli gat gavman bilong ol yet. 48 stet i stap wantaim, namel long kantri Kanada na kantri Meksiko. Stet Alaska i stap long westen sait bilong Kanada.  Narapela stet emi Hawai long Pasifik.

## Ol stet


Fail:Apollo 15 flag, rover, LM, Irwin cropped.jpg
Fail:Castillo de Disneyland.jpg
Fail:0326New York City Statue of Liberty.JPG
Fail:US Capitol west side.JPG


## Buk
Stet

**Stet** i olsem provins i gat gavman bilongen yet. Ol **federol kantri** i gat ol stet insait long ol. Dispela kain kantri i gat tupela kain gavman: **stet gavman**, o gavman bilong stet, na **federol gavman**, o gavman bilong kantri. 

Sampela bilong ol kantri i gat stet insait long ol: 

* Ostrelia
* Siamani
* Yunaitet Stet
Jun

**Jun** i mun namba faiv bilong yia long Kalenda Pop Gregori. Dispela mun i gat 30 de. Nem *Jun* i kam long ***Juno***. Long lotu bilong ol Roma, Jun i bin masalai meri. Ol Roma ol i bin tingting olsem, em i kwin, o king meri, bilong narapela masalai. Em i meri bilong *Jupita*, i king bilong olgeta masalai. 

Long tok Inglis: *June*.

## Lukim tu
De

**De** i taim igat 24 awa. 

Long taim bilong wanpela de, Graun i tantanim raun em yet wanpela taim. 

I gat 365 o 366 de insait long wanpela yia.
Giraun

## Ol ata websait
* WikiSatellite view of Earth at WikiMapia
* USGS Geomagnetism Program
* NASA Earth Observatory
* Earth Profile by NASA's Solar System Exploration
* The size of Earth compared with other planets/stars
* Climate changes causes the earth's shape to change - Nasa
* Beautiful Views of Planet Earth Pictures of Earth from space
* Flash Earth A Flash-based viewer for satellite and aerial imagery of the Earth
* Java 3D Earth's Globe
* Projectshum.org's Earth fact file (for younger folk)
* Geody Earth World's search engine that supports Google Earth, NASA World Wind, Celestia, GPS, and other applications.
* Planet Earth From AOL Research & Learn: Photos, quizzes and info about Earth's climate, creatures and science.
* Earth From Space Some Photos From the Exhibit
2004

Long yia **2004**:

* Jun 28. Long kantri Irak, nupela gavman ol i kamap. Ghazi al-Yawer i kamap presiden bilong dispela nupela gavman.
* Novemba 02. George W. Bush i winim eleksen na em i kamap presiden bilong Amerika wanpela taim mo.
* Novemba 11. Yasser Arafat i dai pinis long Pranis.
* Novemba 27. Wol Helt Ogenaisesen, o Bung bilong Helt long olgeta Graun, i tok nupela sik influensa, o fiva long pisin, bai i ken mekim sik planti milion manmeri kwiktaim bihain nau.
Oktoba

**Oktoba** i mun namba ten bilong yia long Kalenda Pop Gregori. 

Dispela mun i gat 31 de, olsem Janueri, Mas, Me, Julai, Ogas, Disemba. 

Nem **Oktoba** i kam long ***Octo***, i min *namba et* long tok Latin, olsem wanem dispela Mun i bin Mun namba et long kalenda bilong ol Roma, taim bipo tru. 

Long tok Inglis: *October*.

## Lukim tu
Inglan

**Inglan** em i wanpela kantri bilong Yurop. Inglan, Skotlan, Wels na Noten Ailan wantaim i mekim Yunaitet Kingdom.

Inglan i stap long ailan **[[Bikpela Briten]]**.